ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Βρυξέλλες, 13.10.1997 
COM(97) 508 τελικό 
97/ 0252 (ACC) 
Πρόταση 
ΚΑΝΟΝΙΣΜΟΥ ŒK) ΤΟΥ ΣΥΜΒΟΥΛΙΟΥ 
για την τροποποίηση των άρθρων 6 και 9 του κανονισμού (ΕΚ) αριθ. 1172/95 
σχετικά με τις στατιστικές για τις ανταλλαγές αγαθών της Κοινότητας και των 
κρατών μελών της με τις τρίτες χώρες 
(υποβληθείσα από την Επιτροπή) 

CI liiiiii^ 
θέμα: Πρόταση κανονισμού (ΕΚ) του Συμβουλίου για την τροποποίηση των 
άρθρων 6 και 9 του κανονισμού (ΕΚ) αριθ. 1172/95 σχετικά με τις στατιστικές 
ανταλλαγών αγαθών της Κοινότητας και των κρατών μελών της με τις τρίτες 
χώρες. 
1. Η κοινοτική νομοθεσία σχετικά με τις στατιστικές ανταλλαγών αγαθών με τις 
τρίτες χώρες αποτελείται από τον κανονισμό (ΕΚ) αριθ. 1172/95! του 
Συμβουλίου (βασικός κανονισμός) και από τον κανονισμό (ΕΚ) αριθ. 840/96 της 
Επιτροπής (κανονισμός εφαρμογής). Ένας κανονισμός της Επιτροπής που 
ορίζει σε ετήσια βάση την ονοματολογία των χωρών αποτελεί επίσης μέρος του 
νομοθετικού συνόλου σχετικά με τις προαναφερθείσες στατιστικές. 
2. Πρόσφατα, τα γαλλικά υπερπόντια διαμερίσματα (ΥΔ) και οι Κανάριοι 
Νήσοι εντάχθηκαν στο στατιστικό κοινοτικό έδαφος (πρβλ. κανονισμό (ΕΚ) 
αριθ. 476/97 του Συμβουλίου2)· τα εδάφη αυτά εθεωρούντο προηγουμένως ως 
τρίτες χώρες και για τους σκοπούς της στατιστικής εξωτερικού εμπορίου δεν 
αποτελούσαν μέρος του στατιστικού εδάφους της Ευρωπαϊκής Ένωσης. Η 
τροποποίηση αυτή καθιστά λοιπόν απαραίτητες ορισμένες προσαρμογές του 
βασικού κανονισμού. 
3. Εξάλλου, ορισμένες υπηρεσίες της Επιτροπής ζήτησαν, με τη σύμφωνη γνώμη 
των κρατών μελών, να τροποποιηθεί η κωδικοποίηση της ονοματολογίας των 
χωρών που χρησιμοποιείται τη στιγμή αυτή· πραγματικά, οι χώρες 
αναγνωρίζονται βάσει ενός αριθμητικού κωδικού από εικοσαετίας, αλλά για 
σκοπούς πρακτικούς και για καλύτερη προσαρμογή στις διεθνείς συμβάσεις, 
προτείνεται η χρησιμοποίηση αλφαβητικού κώδικα, σύμφωνα με το πρότυπο 
ISO-alpha2. Για να εισαχθεί αυτή η νέα ονοματολογία, η οποία αποφασίστηκε 
μέσω ενός κανονισμού της Επιτροπής, απαιτείται μία προηγούμενη 
προσαρμογή του βασικού κανονισμού. 
4. Κατά συνέπεια, τα άρθρα 6 και 9 του κανονισμού (ΕΚ) αριθ. 1172/95 θα 
πρέπει να τροποποιηθούν σύμφωνα με την υποβληθείσα πρόταση. 
ΕΕ L 118 της 25.05.1995, σελ.. 10 
ΕΕ L 75 της 15.03.1997, σελ.. 1 
<1 
ΙΙρόταση 
ΚΑΝΟΝΙΣΜΟΥ (ΕΚ) αριθ..../... ΤΟΥ ΣΥΜΒΟΥΛΙΟΥ 
της 
για την τροποποίηση των άρθρων 6 και 9 του κανονισμού (ΕΚ) αριθ. 1172/95 
σχετικά με τις στατιστικές για τις ανταλλαγές αγαθών της Κοινότητας και των 
κρατών μελών της με τις τρίτες χώρες 
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, 
Έχοντας υπόψη: 
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113, 
την πρόταση της Επιτροπής, 
Εκτιμώντας: 
ότι μετά την τροποποίηση της στατιστικής επικράτειας της Κοινότητας την 
1.1.1997 από τον κανονισμό (ΕΚ) αριθ. 476/971 του Συμβουλίου, της 13ης Μαρτίου 
1997, για την τροποποίηση του κανονισμού (ΕΚ) αριθ. 1172/95 σχετικά με τις 
στατιστικές για τις ανταλλαγές αγαθών της Κοινότητας και των κρατών μελών της 
με τις τρίτες χώρες, οι αναφορές στον παλιό ορισμό της στατιστικής επικράτειας 
πρέπει να διαγραφούν· ότι, κατά συνέπεια, θα πρέπει να τροποποιηθεί το άρθρο 6, 
παράγραφος 1, του κανονισμού (ΕΚ) αριθ. 1172/952· 
ότι από την 1η Ιανουαρίου Î999, η ονοματολογία των χωρών, η οποία 
χρησιμοποιείται σήμερα για τις στατιστικές σχετικά με τις ανταλλαγές αγαθών, θα 
αντικατασταθεί από μια αλφαβητική ονοματολογία βασιζόμενη στην κωδικοποίηση 
ISO alpha-2 και ότι, στο νέο αυτό πλαίσιο και με σκοπό την εναρμόνιση, όλα τα 
κράτη μέλη θα πρέπει να χρησιμοποιούν την ίδια ονοματολογία στο στάδιο της 
συλλογής και της διαβίβασης των στατιστικών στη Eurostat· ότι, συνεπώς, είναι 
απαραίτητο να τροποποιηθεί το άρθρο 9 του κανονισμού (ΕΚ) αριθ. 1172/95, 
καταργώντας τη δυνατότητα που είχε δοθεί στα κράτη μέλη να χρησιμοποιούν, στο 
στάδιο της συλλογής, διάφορες ονοματολογίες χωρών· 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
Αρθρο 1 
Ο κανονισμός (ΕΚ) αριθ. 1172/95 τροποποιείται ως εξής: 
1 .Στο άρθρο 6, παράγραφος 1, σημείο: 
α) στο σημείο (α), η δεύτερη περίπτωση διαγράφεται· 
1 ΕΕ αριθ. L 75 της 15.03.1997, οελ. 1. 
2 ΕΕ αριθ. L 118 της 25.05.1995, σελ. 10. 
2 
β) στο σημείο (β), η τρίτη περίπτωση όιαγράιμεται· 
γ) το σημείο (γ) αντικαθίσταται από το ακόλουθο κείμενο: 
« γ) τα εμπορεύματα που αναφέρονται στο άρθρο 4, παράγραφος 1, δεύτερο 
εδάφιο.». 
2. Στο άρθρο 9: 
α) η παράγραφος 2 αντικαθίσταται από το ακόλουθο κείμενο: 
« 2. Ο κωδικός, τον οποίο προβλέπει η ονοματολογία των χωρών που 
αναφέρεται στην παράγραφο 1, πρέπει να αναφέρεται για κάθε χώρα». 
β) η παράγραφος 3 διαγράφεται. 
Αρθρο 2 
Ο παρών κανονισμός τίθεται σε ισχύ την εικοστή ημέρα μετά την ημερομηνία 
δημοσίευσης του στην Επίσημη Εφημερίδα των Ευρωπαϊκών Κοινοτήτων. 
Οι διατάξεις του άρθρου 1, παράγραφος 2 ισχύουν από την 1η Ιανουαρίου 1999. 
Ο παρών κανονισμός είναι δεσμευτικός ως προς όλα τα μέρη του και ισχύει άμεσα 
σε κάθε κράτος μέλος. 
Βρυξέλλες, 
Για το Συμβούλιο 
ISSN 0254-1483 
COM(97) 508 τελικό 
ΕΓΓΡΑΦΑ 
GR 17 11 
Αριθ. καταλόγου : CB-CO-97-519-GR-C 
ISBN 92-78-25694-3 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Λουξεμβούργο 
£